รัฐบาลไทย-ข่าวทำเนียบรัฐบาล-สรุปประเด็นนายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืน  วันศุกร์ที่ 8 ธันวาคม 2560
วันศุกร์ที่ 8 ธันวาคม 2560
สรุปประเด็นนายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืน  วันศุกร์ที่ 8 ธันวาคม 2560
พลเอก ประยุทธ์ จันทร์โอชา นายกรัฐมนตรี ได้กล่าวกับประชาชนผ่านรายการ “ศาสตร์พระราชา”
ทางสถานีโทรทัศน์รวมการเฉพาะกิจแห่งประเทศไทย ในวันศุกร์ที่ 8 ธันวาคม 2560 เวลา 20.15 น.
เนื่องในโอกาส สมเด็จพระเจ้าอยู่หัวมหาวชิราลงกรณบดินทรเทพยวรางกูร พระราชทานพระบรมราชวโรกาสให้ นายกรัฐมนตรีนํารัฐมนตรีใหม่เข้าเฝ้าฯ ณ พระที่นั่งอัมพรสถาน พระราชวังดุสิต กรุงเทพฯ เพื่อถวายสัตย์ปฏิญาณก่อนเข้ารับหน้าที่ เมื่อสัปดาห์ที่ผ่านมา โดยมีพระราชดํารัสให้คณะรัฐมนตรี มีกําลังใจ กําลังกายและกําลังสติปัญญาในการปฏิบัติหน้าที่ตามที่ได้ถวายสัตย์ปฏิญาณไว้ เพื่อรักษาความมั่นคงของชาติ เพื่อความสุขและความปลอดภัยของประชาชนให้ดํารงไว้ซึ่งชื่อเสียง ภาพลักษณ์ ตลอดจนวัฒนธรรมขนบธรรมเนียมประเพณี อันงดงามของชาติ ซึ่งเรามีประวัติศาสตร์มายาวนาน อันมี 3 สถาบันหลักของชาติ ปกป้องคุ้มครองประเทศตลอดมา อีกทั้ง พระราชทานแนวทางในการทํางานว่าย่อมประสบกับอุปสรรค ปัญหา ข้อขัดข้องต่าง ๆ ดังนั้น เราจําเป็นต้องใช้ปัญญา มีกําลังใจมีความมุ่งมั่นที่ดี และรู้จักแก้ไขสิ่งต่างๆ เหล่านั้น ก็จะนําพาความสุขโดยรวม มาสู่ประเทศชาติและประชาชนอันเป็นหลักชัยในการทํางาน สิ่งสําคัญ ขอให้คํานึงถึง “ศาสตร์พระราชา” แห่งพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่ทรงรับสั่งไว้มากมาย และทรงปฏิบัติพระองค์เป็นแบบอย่าง หากได้ศึกษาพระราชกรณียกิจให้ถ่องแท้ ก็จะเป็นแนวทางที่ดีที่จะสืบสานต่อยอดพระราชปณิธานของพระองค์ สืบไป
ทั้งนี้ นายกรัฐมนตรีขอน้อมนําพระราชดํารัสเบื้องต้น มากล่าวย้ําอีกครั้ง ณ ที่ประชุมคณะรัฐมนตรี “ชุดใหม่” เมื่อวันจันทร์ที่ 4 ธันวาคมผ่านมา เพื่อเป็นสิริมงคลในการดํารงชีวิตและการทํางานคณะรัฐมนตรี
ทุกคนจะได้ร่วมมือกันนําพาชาติบ้านเมืองไปสู่ความ “มั่นคง มั่งคั่ง อย่างยั่งยืน” ซึ่งต้องอาศัย “พลังประชารัฐ” จากทุกภาคส่วนจึงจะประสบความสําเร็จได้
การแก้ไขปัญหาทุจริต นายกรัฐมนตรีขอฝาก “สมการแห่งความสําเร็จ” ในยุค “ไทยแลนด์ 4.0” ไว้ว่า “ความสําเร็จ ประกอบไปด้วย ความเพียรและความร่วมมือ” โดยช่วยกันสอดส่องดูแลสังคมและบ้านเมืองให้ปราศจาก “เชื้อโรคทุจริตคอร์รัปชัน” ทั้งนี้ วันที่ 9 ธันวาคมของทุกปีถือเป็น“วันต่อต้านคอร์รัปชันสากล” ซึ่งรัฐบาลและ คสช. ให้ความสําคัญเป็นวาระเร่งด่วนและวาระแห่งชาติ โดยได้มีการดําเนินการตั้งคณะกรรมการต่อต้านการทุจริตแห่งชาติ (คตช.) รวมทั้งมีศูนย์อํานวยการต่อต้านการทุจริตแห่งชาติ (ศอตช.) เพื่อสนับสนุนภารกิจการป้องกันและปราบปรามการทุจริต ให้มีประสิทธิภาพประสิทธิผลมากขึ้น พร้อมตั้งคณะกรรมการพิจารณางบประมาณบูรณาการด้านการป้องกันปราบปรามการทุจริตเพื่อขับเคลื่อนงานและใช้งบประมาณด้านนี้อย่างไม่ซ้ําซ้อน ขณะเดียวกันทรัพย์สินที่ ป.ป.ช. ชี้มูล – ร้องต่อศาลให้ริบทรัพย์สินตกเป็นของแผ่นดิน ในปีงบประมาณ 2559 มีมูลค่ามากกว่า180 ล้านบาท และเพิ่มเป็น 853 ล้านบาท ในปีงบประมาณ 2560 โดย ข้อมูลจากผลการสํารวจของมหาวิทยาลัยหอการค้าไทย เกี่ยวกับดัชนีสถานการณ์คอร์รัปชันของไทย (Corruption Situation Index :CSI) เมื่อเดือนมิถุนายนปีนี้ สะท้อนให้เห็นผลจากความพยายามของรัฐบาล - คสช. - ป.ป.ช. และองค์กรอิสระต่าง ๆ ในการต่อสู้กับปัญหาการทุจริต ภายใต้แนวคิด Zero Tolerance “คนไทยไม่ทนต่อการทุจริต” พร้อมมีจิตสํานึกที่ถูกต้องเคารพในกฎหมายยึดมั่นในคุณธรรม จริยธรรม และความพอเพียงพร้อมแสดงบทบาทพลเมืองดีในการตรวจสอบและเฝ้าระวังการทุจริต เพื่อให้ประเทศไทยโปร่งใสและเป็นที่ยอมรับในระดับสากล
การพัฒนาชาติบ้านเมืองอย่างยั่งยืน นายกรัฐมนตรีย้ําต้องปฏิรูปตนเองด้วยการ “พัฒนาจิตใจ” 3 ระดับได้แก่ “จิตสํานึก” เช่น การมีคุณธรรมจริยธรรม และการเคารพกฎหมาย ซึ่งเริ่มจากตัวเองก่อน “จิตสาธารณะ” เช่นการคิดคํานึงถึงส่วนรวม เห็นประโยชน์สุขส่วนรวมเหนือกว่าประโยชน์ส่วนตน และ “จิตอาสา” ซึ่งเป็นการแสดงออก แสดงพลังในสิ่งที่ถูกต้อง โดยไม่นิ่งเฉยต่อสิ่งที่ผิดและไม่ถูกกฎหมายบ้านเมือง
โครงการตัวอย่าง ในลักษณะ “จิตอาสา” ที่น่ายกย่องในปัจจุบัน คือ โครงการ “ก้าวคนละก้าวเพื่อ 11 โรงพยาบาลทั่วประเทศ” ของนายอาทิวราห์ คงมาลัย ตูนบอดี้สแลมและทีมงาน ที่ตั้งใจทําเพื่อประโยชน์ของประชาชนและสังคมในภาพรวม นอกจากจะเป็นการสานต่อพระราชดําริโครงการจิตอาสา “เราทําความดี ด้วยหัวใจ” ซึ่งเป็นโครงการส่งเสริมให้ประชาชนร่วมกันทําในสิ่งดี ๆ เพื่อบ้านเมืองของสมเด็จพระเจ้าอยู่หัวแล้ว ยังมีคุณประโยชน์แฝงอยู่ในโครงการของตูนอีกมากมาย เช่น ความต้องการ “เงินบริจาคจํานวนน้อย ๆ จากคนจํานวนมาก มากกว่าเงินบริจาคจํานวนมากจากคนส่วนน้อย” อีกทั้งเพื่อเป็นการสร้างรอยยิ้ม อันเป็นลักษณะนิสัยประจําชาติของคนไทย ให้กลับคืนมาสู่สังคมไทย เป็นสะพานเชื่อมสายใยแห่งความรัก ความสามัคคีของคนทั้งประเทศจากทั่วทุกสารทิศเป็นการ “คืนความสุขให้กับคนในชาติ” อย่างแท้จริง ตลอดจนเป็นการปลุกคนไทยให้สนใจหันมาออกกําลังเพื่อจะรักษาสุขภาพ ซึ่งเป็นประโยชน์อย่างมากต่อวงการสาธารณสุขของประเทศ และเป็นมาตรการ “เชิงรุก” เน้นการป้องกันมากกว่าการรักษา ทําให้มีสุขภาพกายที่แข็งแรงและสุขภาพใจที่เข้มแข็ง
เมื่อวันที่ 3 ธันวาคมที่ผ่านมา สมเด็จพระเจ้าอยู่หัวมหาวชิราลงกรณบดินทรเทพยวรางกูร ได้เสด็จพระราชดําเนิน ทรงเปิดโครงการอ่างเก็บน้ําห้วยโสมงอันเนื่องมาจากพระราชดําริ ณ อําเภอนาดี จังหวัดปราจีนบุรี หรือ“โครงการอ่างเก็บน้ํานฤบดินทรจินดา” ซึ่งมีความหมายว่า “อ่างเก็บน้ําที่สร้างขึ้นตามพระราชดําริในพระบาทสมเด็จพระเจ้าอยู่หัว” นับเป็นโครงการแหล่งน้ําในพระราชดําริโครงการสุดท้ายของในหลวง รัชกาลที่ 9 ซึ่งโครงการนี้ สามารถเก็บกักน้ําได้ 295 ล้านลูกบาศก์เมตร จะช่วยขยายพื้นที่ชลประทานในฤดูฝนได้ มากกว่า 1 แสนไร่ และฤดูแล้ง 45,000 ไร่ นอกจากจะช่วยบรรเทาปัญหาน้ําท่วม– ฝนแล้งในพื้นที่แล้ว ยังจะช่วยรักษาระบบนิเวศ ผลักดันน้ําเค็ม น้ําเน่าเสียในแม่น้ําปราจีนบุรีและแม่น้ําบางปะกง พร้อมเป็นแนวกันชนและป้องกันการบุกรุกทําลายป่าไม้ในเขตอุทยานแห่งชาติทับลานและอุทยานแห่งชาติปางสีดา รวมทั้งเป็นแหล่งน้ําที่ช่วยเพิ่มความชุ่มชื้นในพื้นที่ป่าไม้ได้ตลอดจน สถานที่ท่องเที่ยวแห่งใหม่ของจังหวัดปราจีนบุรีอีกด้วย
รัฐบาลได้ลงพื้นที่ในภาคตะวันออกเฉียงเหนือและภาคตะวันออกหลายครั้ง เพื่อรับฟังปัญหาของพี่น้องประชาชนที่มองเห็นความเป็นไปได้ในระยะยาว โดยรัฐบาลหวังที่จะเห็นการมีส่วนร่วมของประชาชนทุกภาคส่วนในการช่วยกันพิจารณาความเหมาะสมด้วยเหตุด้วยผลเพื่อช่วยกันหาแนวทางแก้ไขปัญหาต่าง ๆ
ให้บรรเทาลงไป
กระแสโลกาภิวัฒน์ – โลกดิจิทัลในปัจจุบัน ได้ก้าวไกลไปอย่างรวดเร็ว รวมทั้งการค้าเสรีจะทําให้เกิดปัญหาความเหลื่อมล้ํามากขึ้น ทั้งภาคการผลิตและการส่งออก ประเทศไทยจําเป็นต้องปรับตัวให้ทัน โดยต้องช่วยกันเร่งสร้างภูมิคุ้มกันเพื่อรองรับความเสี่ยงและความท้าทายดังกล่าวอย่างมีสติ และใช้ปัญญาในการบริหารจัดการตามพระบรมราโชบายของสมเด็จพระเจ้าอยู่หัว โดย“หลักปรัชญาของเศรษฐกิจพอเพียง” มาเป็นแนวทาง ซึ่งรัฐบาลและ คสช. เข้าใจดีถึงปัญหาความเหลื่อมล้ําในการกระจายรายได้ที่เหมาะสม จึงจําเป็นต้องมีการหาแนวทางทําให้เกิดเครือข่าย การสร้างความเชื่อมโยง ตั้งแต่ระดับบนลงมายังระดับล่างให้ได้ ในลักษณะที่เป็นกลุ่มกิจกรรม ที่ยึดโยงกับกลุ่ม –สหกรณ์–วิสาหกิจชุมชนที่มีอยู่ในปัจจุบันเพื่อสร้างความเข้มแข็งจากภายในให้ได้ในทุกภาคการผลิต ที่เป็น ไมโคร เอส เอ็ม อี (MSMEs) ให้สามารถเข้าถึงแหล่งเงินทุน–องค์ความรู้–เทคโนโลยีและนวัตกรรมสมัยใหม่ ซึ่งจําเป็นต้องสร้างความเข้มแข็งให้ภาคการผลิตของประเทศ ทั้งภาคเกษตรกรรมและอุตสาหกรรมที่เป็น เอส เอ็ม อี ไมโคร เอส เอ็ม อี สมาร์ทฟาร์มเมอร์ (SMEs + Smart Farmer) โดยกําหนดสัดส่วนการผลิตให้สอดคล้องกับความต้องการอย่างสมดุล สิ่งสําคัญที่สุดคือความเข้าใจจากประชาชนทุกกลุ่มอาชีพ โดยมีการพัฒนาตนเองและเรียนรู้สิ่งใหม่ ๆ อย่างสม่ําเสมอ
เนื่องจากใกล้วันขึ้นปีใหม่และวันนักขัตฤกษ์ของปีหน้าที่จะมาถึง นายกรัฐมนตรีได้แสดงความห่วงใยถึงเรื่องแรกเกี่ยวกับ “อุบัติเหตุ” จากการใช้รถใช้ถนน โดยเฉพาะอย่างยิ่งสถิติการเสียชีวิตบนท้องถนนของคนไทย ซึ่งสูงเป็นอันดับต้น ๆ ของโลก เป็นสิ่งที่ทุกคนจะต้องตระหนักและช่วยกันลดอุบัติเหตุ ลดการสูญเสียให้ได้ ด้วยการเคารพกฎจราจร มีน้ําใจให้เพื่อนร่วมทาง และที่สําคัญ ก็คือ “เมาไม่ขับ” จําเป็นอย่างยิ่งที่ทุกฝ่ายต้องช่วยกันและร่วมมือกัน เพราะอุบัติเหตุไม่เพียงทําร้ายตัวท่านเท่านั้น แต่ยังสร้างความเสียหายแก่ชีวิตและทรัพย์สินของผู้อื่นรวมทั้งครอบครัว พร้อมกันนี้นายกรัฐมนตรีมีความกังวลกับเรื่องการหลอกลวงของมิจฉาชีพ ในหลายลักษณะ เรื่องของแก๊ง Call Center ที่ระบาดอยู่ในปัจจุบัน เรื่องการหลอกลวงต่าง ๆ การลงทุนต่าง ๆ ไม่ถูกต้องทั้งหมด เพราะฉะนั้นอยากให้ทุกคน โดยเฉพาะผู้สูงอายุ ต้องรู้เท่าทันเทคโนโลยี ทันกลการลวง ให้ใช้สติ วิเคราะห์ด้วยเหตุด้วยผล สิ่งแรกก็คือ ท่านต้องเข้มแข็งเสียก่อน ท่านต้องคิดว่าเหตุผลคืออะไร ทําไมถึงได้เงินมากขนาดนั้น เป็นไปได้หรือไม่ โดยเฉพาะอย่างยิ่งพวกที่มาหลอกว่า ท่านทําผิดโน่น ผิดนี่ แล้วจะแก้ไข หรือรื้อทําคดีให้ ก็ในเมื่อท่านรู้ว่าท่านไม่ได้ทําความผิด แล้วท่านจะไปให้เขาทําไม จึงขอให้ตรวจสอบให้แน่ชัดหรือสอบถามโดยตรงจากสายด่วนของหน่วยงานที่เกี่ยวข้อง หรือ 1567 “ศูนย์ดํารงธรรม”
การกีฬา นายกรัฐมนตรีได้แสดงความยินดีกับสมาคมกีฬายกน้ําหนักสมัครเล่นแห่งประเทศไทย (สนท.) และนักกีฬายกน้ําหนักทั้ง 17 คน ชาย 8 คน หญิง 9 คน ที่สามารถสร้างชื่อเสียง จากการแข่งขันยกน้ําหนักชิงชนะเลิศแห่งโลก ประจําปี พ.ศ. 2560 ระหว่างวันที่ 28 พฤศจิกายน ถึง วันที่ 5 ธันวาคม ที่ผ่านมา ณ รัฐแคลิฟอร์เนีย สหรัฐอเมริกา ซึ่งได้นําความสุขมาฝากคนไทยทั้งประเทศ โดยสามารถพิชิตรางวัล รวมทั้งสิ้น 15 เหรียญ ได้แก่ 5 เหรียญทอง 7 เหรียญเงิน และ 3 เหรียญทองแดง ขณะที่นักกีฬายกน้ําหนักหญิงไทยทําผลงานเป็นอันดับ 1 คว้ารางวัลชนะเลิศคะแนนรวมทีมหญิง และขอเป็นกําลังใจให้กับนักกีฬาทุกคน ใครที่ยังไม่ประสบความสําเร็จโดยขอให้อย่าละความพยายามต่อไป อย่าละความเพียร ส่วนใครที่ทําได้ดีแล้วนายกรัฐมนตรีได้ขอให้รักษามาตรฐานและพัฒนาให้ดียิ่ง ๆ ขึ้นต่อไป
............................................
กลุ่มประชาสัมพันธ์และเผยแพร่ สํานักโฆษก